Imtella' Frar 12, 2021 - Aġġornata 12 Ta' Frar, 2021 5:40pm Filmat: Reuters Minn tal-anqas 130 vettura kienu involuti f'ħabta kbira u fatali fuq il-highway f'Fort Worth f'Texas fl-Istati Uniti. Sitt persuni mietu u għexieren oħra ndarbu. Filmati mill-ajru juru trakkijiet kbar maħbutin wieħed fuq l-ieħor u numru ta' vetturi mgħaffġin bejniethom. Mal-65 persuna ttieħdu l-isptar għall-kura. Il-pulizija qalu li x'aktarx is-silġ kien fattur li wassal għal din il-ħabta. Temp xitwi laqat lill-Istati Uniti b'ħafna maltempati u arja mill-Artiku ġabet magħha ħafna borra u xita ffriżata anki fin-naħa t'isfel ta' Texas.